Document ID: /roh_data/filtered/fineweb-2-filterrobots_roh.jsonl.gz/61476

Armada e bandiera, da vegl ennà han quellas duas chaussas ina stretga relaziun. La bandiera sco ensaina per la schuldada per lur derivanza, lur patria. Uschia sa fatschenta l'emissiun cun la tematica armada e bandiera. Diversas furmaziuns militaras svizras e da l'exteriur sunan marschs enconuschents e main enconuschents entur la tematica ed er l'istorgia svizra. Tranter auter datti er il marsch Suworof 1799 e da Christoph Walter datti in nov marsch («s'Schwiizer Chrüz») en regurdientscha ed onur da l'emprim general svizzer, Niklaus Franz Bachmann, ch'ha era fundà u creà la bandiera naziunala svizra. Giudai in'ura plaina da marschs militars.